Jump (τραγούδι, Van Halen)

To "Jump" είναι ένα τραγούδι του αμερικανικού hard rock συγκροτήματος Van Halen, το οποίο συμπεριλήφθηκε στον έκτο δίσκο τους, το 1984, ο οποίος κυκλοφόρησε στις 9 Ιανουαρίου 1984. Ήδη όμως από τις 21 Δεκεμβρίου 1983, κυκλοφόρησε και ως single, το πρώτο από τον εν λόγω δίσκο.

Έως και σήμερα το εν λόγω single είναι το πιο επιτυχημένο εισπρακτικώς single τους, όντας το πρώτο single τους που έφτασε στο νούμερο 1 των αμερικανικών Billboard Hot 100. Κατά τ' άλλα, έφτασε στο νούμερο των Mainstream Rock, καθώς και των ιταλικών charts. Ενώ στα βρετανικά charts έφτασε στο νούμερο 7. Συνολικά, μπήκε στην πρώτη δεκάδα 10 χωρών.

Πρόκειται για ένα από τα πιο γνωστά τραγούδια των Van Halen, το οποίο συμπεριλήφθηκε στη λίστα του VH1, με τα 100 Σπουδαιότερα Τραγούδια της δεκαετίας του 1980. Βάσει του Ντέιβιντ Λι Ροθ, το τραγούδι αφιερώνεται στον Benny Urquidez, έναν αθλητή πολεμικών τεχνών, ο οποίος ήταν δάσκαλός του. Για την προώθηση του τραγουδιού γυρίστηκε και κυκλοφόρησε και video clip. Το single έγινε χρυσό στις Ηνωμένες Πολιτείες και στην Ιταλία. Το τραγούδι έχει διασκευαστεί από τους Aztec Camera, οι οποίοι το είχαν κυκλοφορήσει και ως single.Chilvers, C.J. The Van Halen Encyclopedia (Paperback), p. 156 (2001)  

 Παραπομπές 

 Βιβλιογραφία 



 Εξωτερικοί σύνδεσμοι 
 Jump  στο MetroLyrics.com
 Songfacts entry
 Jump στο YouTube

Κατηγορία:Τραγούδια του 1983
Κατηγορία:Singles του 1983
Κατηγορία:Τραγούδια των Van Halen
Κατηγορία:Singles της Warner Bros. Records
Κατηγορία:Ποδοσφαιρικοί ύμνοι και τραγούδια
Κατηγορία:Νούμερο 1 singles στα Billboard Hot 100